Tuukan (tähtkuju)
Tuukan (ladina Tucana, lühend Tuc) on lõunataeva tähtkuju. See on pindalalt 48. tähtkuju, kattes 295 ruutkraadi. Heledaim täht on α Tuc (tähesuurus 2,87). Tuukanis asub Väike Magalhãesi Pilv ja heleduselt teine tähistaeva kerasparv 47 Tucanae (NGC 104), mille näiv tähesuurus on 4,9. Tuukan on üks 12 tähtkujust, mille moodustas hollandi astronoom Petrus Plancius meresõitjate Pieter Dirkszoon Keyseri ja Frederick de Houtmani lõunataeva vaatluste põhjal. Seda kujutati 1598 valminud taevagloobusel. Esimest korda kujutati seda täheatlases 1603. aastal – Johann Bayeri "Uranometrias".